Is abhcóidí neamhspleácha a bhíonn ag cleachtadh ag an mBarra agus a fhostaítear le hionadaíocht a dhéanamh ar Stiúrthóir na nIonchúiseamh Poiblí ar bhonn cás ar chás a láimhseálann trialacha ar díotáil. Déanann abhcóidí ionchúiseamh de réir treoracha agus cloífidh siad le Treoirlínte d’Ionchúisitheoirí. Is faoin Stiúrthóir atá sé, faoi réir fheidhmíocht shásúil thar a ceann de réir mar a chinnfidh an Stiúrthóir, abhcóidí a choinneáil ar aon phainéal.
De ghnáth, bítear ag súil go mbeidh ar a laghad ceithre bliana taithí ag abhcóidí ar Bharra na hÉireann, nó taithí chomhionann ábhartha le go mbreithneofaí iad i gcomhair oibre i ngach ceann de na réimsí seo, ach amháin Bannaí Ard-Chúirte (trí bliana).
Faoi láthair tá painéil abhcóidí ag an Stiúrthóir i ndáil leis an obair seo a leanas:
Ionchúisimh ar díotáil i mBaile Átha Cliath
Athbhreithniú Breithiúnach
Habeas Corpus
Bannaí Ard-Chúirte
Coigistiú Sócmhainní
Ionchúisimh faoin Reachtaíocht um Sláinte agus Sábháilteachta ag an Obair
Ionchúisimh maidir le hIascaigh Mhara
Ionchúisimh ar díotáil lasmuigh de Bhaile Átha Cliath (an Chúirt Chuarda)
Lorgaíonn an Stiúrthóir léirithe spéise ó am go ham ó abhcóidí ar mian leo go mbreithneofaí iad le cur ar phainéil éagsúla abhcóidí.